โยนัส เลอเซิล

**โยนัส เลอเซิล** (; เกิด 1 กุมภาพันธ์ ค.ศ. 1989) เป็นนักฟุตบอลอาชีพชาวเดนมาร์ก ปัจจุบันเล่นในตำแหน่งผู้รักษาประตูให้แก่มีจือแลนในเดนิชซูเปอร์ลีกา

## สโมสร
เลอเซิลลงเล่นเกมลีกนัดแรกให้กับมีจือแลนในเดือนมีนาคม ค.ศ. 2010 โดยลงเล่นไปทั้งหมด 137 นัด

วันที่ 5 มิถุนายน ค.ศ. 2014 เลอเซิลย้ายไปแก็งก็อง สโมสรฟุตบอลของฝรั่งเศส ในช่วงแรกเขาเป็นตัวสำรอง แต่ในระยะเวลาเพียงสองฤดูกาล เขาก็ขึ้นมาเป็นตัวจริงได้

วันที่ 16 มิถุนายน ค.ศ. 2016 เลอเซิลย้ายไปไมนทซ์ 05 สโมสรฟุตบอลของเยอรมนี โดยมาแทนที่โลริส คารีอุส ซึ่งย้ายไปลิเวอร์พูล

หลังจากหนึ่งฤดูกาลกับไมนทซ์ เลอเซิลได้เซ็นสัญญายืมตัวกับฮัดเดอส์ฟีลด์ทาวน์ เมื่อวันที่ 30 มิถุนายน ค.ศ. 2017 ต่อมาวันที่ 12 สิงหาคม ค.ศ. 2017 เขาเริ่มลงเล่นพรีเมียร์ลีกในนัดที่บุกไปชนะคริสตัลพาเลซ 3–0

ในเดือนมีนาคม 2018 หลังจากช่วงเวลายืมตัวที่ประสบความสำเร็จซึ่งเขาเก็บคลีนชีตใน พรีเมียร์ลีก ได้ถึง 10 นัด ฮัดเดอส์ฟีลด์ได้เปิดใช้งานเงื่อนไขในสัญญายืมตัวของลอสเซิลจากไมนทซ์ และเซ็นสัญญาคว้าตัวเขามาร่วมทีมแบบถาวรโดยไม่เปิดเผยค่าตัว

หลังจากที่ฮัดเดอส์ฟีลด์ทาวน์ตกชั้นจากพรีเมียร์ลีกในปี 2019 ลอสเซิลได้ย้ายไปร่วมทีม เอฟเวอร์ตัน อีกหนึ่งสโมสรในอังกฤษแบบไม่มีค่าตัวเมื่อวันที่ 1 กรกฎาคม 2019 แต่เนื่องจากไม่ได้รับโอกาสลงสนามเลย เขาจึงย้ายกลับไปร่วมทีมฮัดเดอส์ฟีลด์ด้วยสัญญายืมตัวเมื่อวันที่ 31 มกราคม 2020 ในช่วงที่เหลือของฤดูกาลแชมเปียนชิป ต่อมาเมื่อวันที่ 1 กุมภาพันธ์ 2021 ลอสเซิลได้อำลาทีมเอฟเวอร์ตันเพื่อกลับไปยังเดนมาร์กและเซ็นสัญญากับมิดทิลแลนด์

เมื่อวันที่ 1 กุมภาพันธ์ 2021 หลังจากอำลาทีมเอฟเวอร์ตัน ลอสเซิลได้เซ็นสัญญาอีกครั้งกับมิดทิลแลนด์ ซึ่งเป็นสโมสรอาชีพแห่งแรกของเขา

เมื่อวันที่ 31 ธันวาคม 2021 ลอสเซิลได้เซ็นสัญญากับ เบรนต์ฟอร์ด สโมสรในพรีเมียร์ลีกด้วยสัญญายืมตัว โดยมีผลตั้งแต่วันที่ 1 มกราคม 2022 ซึ่งในสัญญายืมตัวระยะเวลาหกเดือนนี้ได้รวมเงื่อนไขในการซื้อขาดเพื่อร่วมทีมแบบถาวรเอาไว้ด้วย

ลอสเซิลกลับมายังมิดทิลแลนด์ก่อนเริ่ม ฤดูกาล 2022–23 หลังจากมีรายงานจากสื่อว่าการย้ายไปยัง บอร์โด นั้นล้มเหลว จากนั้นเขาได้รับตำแหน่งผู้รักษาประตูตัวจริงของมิดทิลแลนด์กลับคืนมา ภายหลังจากที่มีการแต่งตั้งหัวหน้าผู้ฝึกสอนคนใหม่ อัลแบร์ต กาเปยัส ในช่วงปลายเดือนสิงหาคม 2022 เมื่อวันที่ 14 กรกฎาคม 2024 ลอสเซิลได้ขยายสัญญากับมิดทิลแลนด์ออกไปจนถึงปี 2029 และได้รับการแต่งตั้งเป็นกัปตันทีมซึ่งเป็นส่วนหนึ่งของข้อตกลงนี้ นอกจากนี้เขายังได้รับคำมั่นสัญญาว่าจะได้รับบทบาทด้านการบริหารภายในสโมสรหลังจากที่เขาแขวนถุงมือ

## ทีมชาติ
เลอเซิลลงเล่น 22 นัดให้กับทีมเยาวชนของเดนมาร์ก ซึ่งรวมไปถึง 15 นัดที่ลงเล่นให้กับชุดอายุไม่เกิน 21 ปี

เขาถูกเรียกติดทีมชาติชุดใหญ่ครั้งแรกในเดือนมิถุนายน ค.ศ. 2015 ในนัดกระชับมิตรพบกับมอนเตเนโกร และต่อมาในนัดพบกับสวีเดนในการแข่งขันฟุตบอลชิงแชมป์แห่งชาติยุโรป 2016 รอบเพลย์ออฟ ในเดือนพฤศจิกายน ค.ศ. 2015

ลอสเซิลมีชื่อติดทีมชาติเดนมาร์กชุดลุยศึก ฟุตบอลโลก 2018 ที่ประเทศรัสเซีย แต่ไม่ได้ลงเล่นในทัวร์นาเมนต์นั้น ต่อมาเมื่อวันที่ 25 พฤษภาคม 2021 ลอสเซิลมีชื่อเป็นหนึ่งในขุมกำลังทีมชาติเดนมาร์กสำหรับศึก ยูโร 2020 และเป็นตัวสำรองที่ไม่ได้ถูกใช้งานในทุกนัดของรายการนี้

## สถิติ

## อ้างอิง

## แหล่งข้อมูลอื่น
*ข้อมูลในทีมชาติ 
*

หมวดหมู่:บุคคลที่ยังมีชีวิตอยู่
หมวดหมู่:นักฟุตบอลชาวเดนมาร์ก
หมวดหมู่:นักฟุตบอลทีมชาติเดนมาร์ก
หมวดหมู่:ผู้เล่นสโมสรฟุตบอลมีจือแลน
หมวดหมู่:ผู้เล่นแอร์สเทอ เอ็ฟเอ็สเฟา ไมนทซ์ 05
หมวดหมู่:ผู้เล่นสโมสรฟุตบอลฮัดเดอส์ฟีลด์ทาวน์
หมวดหมู่:ผู้เล่นสโมสรฟุตบอลเอฟเวอร์ตัน
หมวดหมู่:ผู้เล่นในลีกเอิง
หมวดหมู่:ผู้เล่นในบุนเดิสลีกา
หมวดหมู่:ผู้เล่นในพรีเมียร์ลีก
หมวดหมู่:ผู้รักษาประตูฟุตบอล
หมวดหมู่:ผู้เล่นในฟุตบอลโลก 2018
หมวดหมู่:ผู้เล่นในฟุตบอลชิงแชมป์แห่งชาติยุโรป 2020
หมวดหมู่:ผู้เล่นสโมสรฟุตบอลเบรนต์ฟอร์ด